Viborger Samler, 1839-06-03
Jndenlandske Efterretninger. Jfølge Bekjendtgjørelse fra den kongelige Direction for Universitetet og de lærde Skoler, har Hs. Majestæt under 10de d. (see sidste No. af Saml.) befalet, at en videnskabelig Realskole, skal anlægges i Aarhuus og derhos allernaadigst fastsat følgende: 1) Realskolen bliver at anlægge i Vor Kjøbstad Aarhuus, og har Vor Direction dertil at træffe de fornødne Foranstaltninger. 2) Ved Skolen skulle foreløbigen ansættes en Rector, en Overlærer og fire Adjuncter; hvilke Lærere blive at gaaere efter samme Regler, som følges ved Gageringen for Lærerne ved de lærde Skoler, 3) Contingentet for Realskolens Disciple, der ordentligviis blive at optage i en Alder af 8 Aar, som antages i en Tid af 10 Aar at kunne gjennemgaae Skolen, bliver det samme som erlægges for Disciplene i de lærde Skoler udenfor Kjøbenhavn. 4) Vi bifalde allernaadigst den Os allerunderdanigst foredragne, Plan for Underviisningen i Realskolen, i Overeensstemmelse med hvilken Læregjenstandene blive: a. Religion, i samme Omfang og efter samme Methode som i de lærde Skoler; b. Mathematik, saaledes at herunder, foruden Færdighed i practisk Regning, indbefattes Arithmetik, Plangeometrie, Stereometrie, Trigonometrie, Læren om Logarithmerne og Algebra indtil Ligninger af anden Grad incl.; c. Naturhistorie og Naturlære, saavel dennes mechaniske Deel som Chemien med Electricitetslæren, d. Geographie, saavel physisk som politisk og mathematisk, hvorved de vigtigste astronomiske Kundskaber bør meddeles; c. Historie, i ikke ringere Udstrækning end i de lærde Skoler, og saaledes at Culturhistorien, Opdagelsernes, Jndustriens og Handelens Historie, optages i Underviisningen; f. Sprog: Dansk, Tydsk, Fransk og Engelsk, saaledes at Underviisningens Formaal bør være ikke alene Færdighed i at forstaae og med Correcthed at skrive dem alle, men derhos hvad det Tydske og Franske angaaer, tillige saavidt muligt, Færdighed i at tale. Ogsaa skal der gives de Disciple i Skolens høiere Classer, som attraae saadant, Leilighed til at lære det latinske Sprog; hvilket forøvrigt ikke bliver at optage blandt Læregjenstandene: g. Af Kunster og Færdigheder bør bibringes geometrisk Tegnelære og Frihaandstegning, Skjønskrivning, Sang og Symnastik, derunder indbefattet Svømning, Dands, Fægten, Huggen og Vaabenøvelser. 5) Overbestyrelsen af Realskolen ville Vi allernaadigst have anbetroet Vor Direction, der har at drage Omsorg for at Underviisningen indrettes i Overeensstemmelse med den af Os allernaadigst bifaldte Plan. Den samme bemyndigelse, som ved Forordningen af 7de November 1809 er givet Directionen til at regulere det Specielle af Underviisningen i de lærde Skoler, ville Vi ogsaa allernaadigst have Den tillagt med Hensyn til Underviisningen i Realskolen, saa at Den i denne Henseende har at foreskrive de Regler, som til enhver Tid efter Omstændighederne maatte findes meest hensigtsvarende. 6) Angaaende hvorvidt en Exammen bør anordnes for de Disciple, som have gjennemgaaet Realskolen, hvilket Omfang og hvilken Jndretning den bør gives, samt hvorvidt nogen særegen Rettighed kunde tillægges Dem som have udholdt samme, derom ville Vi allernaadigst have Vor Direction paalagt at indkomme med nærmere allerunderdanigst Forestilling, efterat Underviisningen i Realskolen i nogen Tid har været sat i Gang. 7) De med Realskolens Oprettelse og senere Vedligeholdelse forbundne Udgifter blive at udrede af den almindelige Skolefond.